CELEX: 32021R0718
Language: fi
Date: 2021-04-30 00:00:00
Title: Komission täytäntöönpanoasetus (EU) 2021/718, annettu 30 päivänä huhtikuuta 2021, täytäntöönpanoasetuksen (EU) N:o 371/2011 muuttamisesta rehun lisäaineen dimetyyliglysiinin natriumsuola hyväksynnän haltijan nimen osalta (ETA:n kannalta merkityksellinen teksti)

3.5.2021   
               
               
                  FI
               
               
                  Euroopan unionin virallinen lehti
               
               
                  L 151/10
               
            
         KOMISSION TÄYTÄNTÖÖNPANOASETUS (EU) 2021/718,
         annettu 30 päivänä huhtikuuta 2021,
         täytäntöönpanoasetuksen (EU) N:o 371/2011 muuttamisesta rehun lisäaineen dimetyyliglysiinin natriumsuola hyväksynnän haltijan nimen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
                  
               
                     (2)
                  
                  
                     Taminco BVBA on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt komission täytäntöönpanoasetuksessa (EU) N:o 371/2011 (2) vahvistetun hyväksynnän haltijan nimen muuttamista. Hakija totesi, että Belgia on uudistanut yhtiö- ja yhdistyslakiaan (”Wetboek van Vennootschappen en Verenigingen”), mikä on johtanut muutokseen kaikkien belgialaisten yksiköiden osalta. Osana muutettua lainsäädäntöä yhtiömuoto ”besloten vennootschap met beperkte aansprakelijkheid (BVBA”), jossa Taminco harjoittaa liiketoimintaa, on muutettu muotoon ”besloten vennootschap (BV)”. Yritys pysyy Belgian lain mukaisena yksityisenä osakeyhtiönä. Tämä merkitsee sitä, että 1 päivästä tammikuuta 2021 Taminco käy kauppaa nimellä ”Taminco BV”. Hakemuksen mukana toimitettiin tarvittavat hakemusta tukevat tiedot.
                  
               
                     (3)
                  
                  
                     Ehdotettu hyväksynnän ehtojen muutos on luonteeltaan puhtaasti hallinnollinen eikä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.
                  
               
                     (4)
                  
                  
                     Jotta hakija voisi käyttää markkinoille saattamista koskevia oikeuksiaan nimellä Taminco BV, hyväksynnän ehtoja on muutettava.
                  
               
                     (5)
                  
                  
                     Sen vuoksi täytäntöönpanoasetusta (EU) N:o 371/2011 olisi muutettava,
                  
               
                     (6)
                  
                  
                     Koska turvallisuuteen liittyvät syyt eivät edellytä tällä asetuksella täytäntöönpanoasetukseen (EU) N:o 371/2011 tehdyn muutoksen välitöntä soveltamista, on aiheellista säätää siirtymäkaudesta, jonka aikana nykyiset varastot voidaan käyttää loppuun.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) N:o 371/2011 muuttaminen
            Muutetaan täytäntöönpanoasetus (EU) N:o 371/2011 seuraavasti:
            
                        1)
                     
                     
                        korvataan otsikossa ilmaisu ”luvanhaltija Taminco NV” ilmaisulla ”hyväksynnän haltija Taminco BV”;
                     
                  
                        2)
                     
                     
                        korvataan liitteen toisessa sarakkeessa ilmaisu ”Taminco B.V.B.A.” ilmaisulla ”Taminco BV”.
                     
                  
         
            2 artikla
            Siirtymätoimenpiteet
            Ennen tämän asetuksen voimaantuloa sovellettavien säännösten mukaisia olemassa olevia lisäainevarastoja voidaan edelleen saattaa markkinoille ja käyttää niiden loppumiseen saakka.
         
         
            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 30 päivänä huhtikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) N:o 371/2011, annettu 15 päivänä huhtikuuta 2011, dimetyyliglysiinin natriumsuolan hyväksymisestä broilereiden rehun lisäaineena (luvanhaltija Taminco NV) (EUVL L 102, 16.4.2011, s. 6).